Bell X-1
Šis raksts ir par lidmašīnu. Par citām jēdziena X-1 nozīmēm skatīt nozīmju atdalīšanas lapu. X-1 jeb XS-1 bija kopējs NACA un ASV Armijas Gaisa spēku/ASV Gaisa spēku raķešlidmašīnas projekts 1940.—1950. gados. Tas bija pirmais pilotējamais lidaparāts, kas pārsniedza skaņas ātrumu. X-1 bija pirmais no ASV slepeno eksperimentālo X lidaparātu sērijas. Lidmašīnas izgatavoja uzņēmumā Bell.